**Ministru kabineta noteikumu projekta**

**„Grozījumi Ministru kabineta 2012.gada 10.jūlija noteikumos Nr.493„Valsts augu aizsardzības dienesta maksas pakalpojumu cenrādis””**

**sākotnējās ietekmes novērtējuma ziņojums (anotācija)**

|  |  |  |
| --- | --- | --- |
| I. Tiesību akta projekta izstrādes nepieciešamība | | |
| 1. | Pamatojums | Likuma par budžetu un finanšu vadību 5.panta devītā daļa |
| 2. | Pašreizējā situācija un problēmas | Patlaban ir spēkā Ministru kabineta 2012.gada 10.jūlija noteikumi Nr.493 „Valsts augu aizsardzības dienesta maksas pakalpojumu cenrādis” (turpmāk – noteikumi Nr.493).  Augu aizsardzības likuma 5.panta 21.punktā dots deleģējums sagatavot noteikumus par profesionālo augu aizsardzības līdzekļu lietotāju, augu aizsardzības līdzekļu lietošanas operatoru, augu aizsardzības līdzekļu pārdevēju un augu aizsardzības konsultantu apmācību. Ministru kabineta 2013.gada 19.marta noteikumi Nr. 147 „Noteikumi par profesionālo augu aizsardzības līdzekļu lietotāju, augu aizsardzības līdzekļu lietošanas operatoru, augu aizsardzības līdzekļu pārdevēju un augu aizsardzības konsultantu apmācību” (turpmāk – noteikumi par apmācību), nosaka nosacījumus personas atbilstībai noteiktiem kritērijiem, lai varētu veikt augu aizsardzības līdzekļu lietotāju, augu aizsardzības līdzekļu lietošanas operatoru, augu aizsardzības līdzekļu pārdevēju un augu aizsardzības konsultantu apmācību, kā arī nosaka pārbaudījumu organizēšanu un nodrošināšanu personu lokam, kas iesaistās augu aizsardzības līdzekļu lietošanā. Pēc pārbaudījuma nokārtošanas Valsts augu aizsardzības dienests (turpmāk – dienests) personai izsniedz profesionālā augu aizsardzības līdzekļu lietotāja, augu aizsardzības līdzekļa lietošanas operatora, augu aizsardzības konsultanta vai augu aizsardzības līdzekļu pārdevēja apliecību.  Noteikumu par apmācību 36.punktā noteikts, ka izdevumus, kas saistīti ar atļaujas izsniegšanu, pārbaudījumu veikšanu un apliecības izsniegšanu, kā arī cita veida apliecības izsniegšanu, persona sedz saskaņā ar normatīvajiem aktiem par dienesta sniegto maksas pakalpojumu cenrādi.  2. Tā kā 2013.gada 1.jūnijā stājās spēkā noteikumi par apmācību un dienests vairs neveiks personu apmācību, jaunie izcenojumi par pakalpojumiem noteikti pielikuma 109.–111.punktā, savukārt noteikumu pielikuma 17.–24.punktā noteiktie izcenojumi svītrojami.  3. Nepieciešams tehnisks precizējums noteikumu Nr.493 pielikuma 1.1., 1.2. un 4.1.apakšpunktā, precizējot augu sugu un sugu grupu nosaukumus, uz kurām attiecas minētās analīzes.  4. Ar likuma „Par Starptautisko augu aizsardzības konvenciju” 1.pantu Latvija ir pievienojusies Starptautiskajai augu aizsardzības konvencijai (turpmāk – konvencija). Ar šī likuma 5.pantu nacionālās augu aizsardzības organizācijas funkcijas pilda dienests. Saskaņā ar konvekcijas 7.panta 1.punkta „a” apakšpunktu ikviena konvencijas dalībvalsts (arī Krievija) ir tiesīga noteikt nacionālos fitosanitāros pasākumus attiecībā uz augu vai augu produktu importu. Lai augus importētu uz šādu valsti, tiem ir jāatbilst izvirzītajām fitosanitārajām prasībām. Krievijas fitosanitārās prasības ir noteiktas ar Krievijas Lauksaimniecības ministrijas 2010.gada 29.decembra pavēli Nr. 456 „Noteikumi par augu karantīnas prasību nodrošināšanu, ievedot KF teritorijā augu karantīnas produkciju, kā arī produkcijas uzglabāšanas, transportēšanas, pārstrādes un izmantošanas noteikumi” (turpmāk – pavēle Nr. 456). Pavēles Nr. 456 33.punktā ir arī minēts, ka Krievijas Federācijā pavairojamo materiālu atļauts ievest tikai no zonas, kas ir brīva no kaitīgajiem organismiem. Savukārt konvencijas 10.panta 4.punktā norādīts: ja dalībvalsts piemēro fitosanitāros pasākumus, tad tie ir tādi, kas atbilst konvencijas standartiem. Pavairojamā materiāla ražošana no kaitīgiem organismiem brīvajā zonā ir regulēta Starptautiskās augu aizsardzības konvencijas 2012.gada 17.jūlija fitosanitāro pasākumu starptautiskajā standartā Nr.36 „Integrētie pasākumi pavairojamam materiālam” (turpmāk – standarts Nr.36). Tāpēc standarts Nr.36 būs saistošs tām privātpersonām, kas savu produkciju ieved un izplata Krievijas Federācijas teritorijā vai citā valstī, kas noteiks analoģiskas prasības pavairojamā materiāla izplatīšanai. Lai nodrošinātu personām iespēju eksportēt augu pavairojamo materiālu uz Krievijas Federāciju, dienestam kā kompetentajai institūcijai augu aizsardzībā ir jāievieš jauni maksas pakalpojumi, paredzot augu pavairojamā materiāla audzēšanas vietas atzīšanu. Tikai pēc augu pavairojamā materiāla audzēšanas vietas atzīšanas augu pavairojamo materiālu no šādas audzēšanas vietas drīkst eksportēt uz noteiktu valsti, kas neatrodas Eiropas Savienībā. Šajās atzītās audzēšanas vietās dienestam jāveic kārtējās pārbaudes, lai pārliecinātos, vai stādaudzētavā tiek ievērotas standarta Nr.36 prasības. Standarts Nr.36 paredz, ka kādam no darbiniekiem, kas strādā atzītajā audzēšanas vietā, jāapgūst zināšanu minimums augu veselības jautājumos un jānokārto pārbaudījums.  Attiecīgais pakalpojums – augu pavairojamā materiāla audzēšanas vietas atzīšana atbilstoši standartam Nr. 36 – nodrošinās pavairojamā materiāla audzētājiem iespēju eksportēt produkciju arī uz citām trešajām valstīm ar analoģiskām fitosanitārajām prasībām.  5. Tā kā ir atsevišķa veida augu un augu produktu kravas, kurām nepieciešams izsniegt fitosanitāro sertifikātu, bet, izvērtējot fitosanitāro risku, nav jāveic pilnīga kravas fitosanitārā kontrole un pietiek tikai ar dokumentu pārbaudi, noteikumi Nr.493 jāpapildina ar jaunu pakalpojuma veidu – fitosanitārajai kontrolei pakļautās produkcijas dokumentu pārbaude fitosanitārā sertifikāta izsniegšanai.  6. ES sēklu aprites prasības ir noteiktas vairākās direktīvās (piemēram, attiecībā uz lopbarības augu sēklu apriti – Padomes 1966.gada 14.jūnija Direktīvā [66/401/EEK](http://eur-lex.europa.eu/LexUriServ/LexUriServ.do?uri=CELEX:31966L0401:LV:HTML) par lopbarības augu sēklu tirdzniecību, attiecībā uz dārzeņu sēklām – Padomes 2002.gada 13.jūnija Direktīvā 2002/55/EK par dārzeņu sēklu tirdzniecību). Direktīvas prasības ir saistošas ES dalībvalstīm un nav saistošas trešajām valstīm. Tomēr, lai nodrošinātu trešajās valstīs ražotu sēklu aprites iespēju Eiropas Savienībā, ar Padomes 2002. gada 16. decembra Lēmumu Nr. 2003/17/EK par tādu lauka apskašu atbilstību, ko veic attiecībā uz sēklu ražošanai paredzētiem augiem trešās valstīs un par trešās valstīs ražotu sēklu līdzvērtīgumu, (turpmāk – Lēmums Nr. 2003/17/EK) ir noteikti nosacījumi, kurus izpildot var atzīt trešajās valstīs ražoto sēklu līdzvērtīgumu. Viena no prasībām ir sēklu sertifikācijas, šķirnes identitātes un tīrības pārbaužu veikšana saskaņā ar Ekonomiskās sadarbības un attīstības organizācijas (turpmāk – *OECD*) sēklu shēmu prasībām. Tā kā pirms iestāšanās ES arī Latvijai bija saistošas *OECD* shēmas, tad dienests ir apguvis šīs prasības un gūto pieredzi var nodot citu valstu atbildīgajām iestādēm, kas veic lauka apskates un lauka pēcpārbaudes, lai konstatētu, vai sēklaudzēšanā ir ievērotas *OECD* prasības. Tā kā noteikumu projektā iekļautie pakalpojumi attiecināmi uz citu valstu kompetentajām iestādēm, kas vēlas apgūt pārbaužu veikšanas nosacījumus, un izriet no Lēmuma Nr. 2003/17/EK tiesību normām, tad noteikumi neparedz stingrākas prasības, kas būtu pretrunā ar ES tiesību normām. Ir valstis (piemēram, Krievijas Federācija), kas izrādījušas interesi un vēlas sēklu sertifikācijas procesu veikt saskaņā ar *OECD* sēklu shēmām, un dienests spēj nodrošināt gan teorētisko, gan praktisko apmācību lauka apskates un lauka pēcpārbaudes veikšanā saskaņā ar sēklu pavairošanas shēmām. Krievijas Federācijas Sēklu kontroles dienests jau ir apguvis starptautiski atzītās metodes sēklu kvalitātes novērtēšanā, izmantojot dienesta Nacionālās sēklu kontroles laboratorijas pieredzi. Patlaban Krievijas Federācijas Sēklu kontroles dienests ir izteicis priekšlikumu par mācībām lauka apskates un lauka pēcpārbaudes veikšanā saskaņā ar sēklu pavairošanas shēmām. Tā kā ir izrādīta interese par šāda veida pakalpojumiem, cenrādis ir jāpapildina ar jauniem maksas pakalpojumiem.  7. Pēc sēklas materiāla sagatavotāju pieprasījuma, ja nepieciešams apliecinājums par vējauzu klātbūtni 3 kg labību sēklu paraugā, nepieciešams noņemt papildu paraugu, veikt papildu analīzes un izsniegt apliecinājumu, tāpēc tiek ieviests papildu pakalpojums. |
| 3. | Saistītie politikas ietekmes novērtējumi un pētījumi | Projekts šo jomu neskar. |
| 4. | Tiesiskā regulējuma mērķis un būtība | Ministru kabineta noteikumu projekta „Grozījumi Ministru kabineta 2012.gada 10.jūlija noteikumos Nr.493 „Noteikumi par Valsts augu aizsardzības dienesta sniegto maksas pakalpojumu cenrādi”” (turpmāk – noteikumu projekts) mērķis ir precizēt dienesta sniegto maksas pakalpojumu sarakstu atbilstoši noteikumiem par apmācībām, kā arī lai aktualizētu dienesta sniegto pakalpojumu klāstu atbilstoši citām normatīvo aktu izmaiņām, kas minētas I sadaļas 2.punktā. Tā kā pakalpojumu sniegšanai nepieciešams skaidri noteikts izcenojums, tad mērķi var sasniegt, tikai izdarot grozījumus noteikumos Nr.493. Saskaņā ar noteikumiem par apmācībām, dienests apmācības turpmāk neveiks – ar to nodarbosies dienesta atzītas personas. Tāpēc tiek svītrotas attiecīgās tiesību normas. Vienlaikus noteikumu projekts papildina dienesta sniegto pakalpojumu sarakstu, iekļaujot tajā izcenojumus darbībām par atļaujas sniegšanu personai veikt apmācību, kā arī izcenojumus par pārbaudījumu apliecības saņemšanai un par apliecības izsniegšanu.  Noteikumu projekts iekļauj jaunu pakalpojumu – fitosanitārajai kontrolei pakļautās produkcijas dokumentu pārbaude fitosanitārā sertifikāta izsniegšanai.  Noteikumu Nr.493 pielikuma 1.1., 1.2. un 4.1.apakšpunktā precizēti augu sugu un sugu grupu nosaukumi, uz kurām attiecas minētās analīzes.  Noteikumu Nr.493 pielikuma 112.un 113.apakšpunktā paredzēti izcenojumi par mācībām lauka apskates un lauka pēcpārbaudes veikšanai saskaņā ar *OECD* sēklu pavairošanas shēmām.  Noteikumu Nr.493 pielikuma 112.–119. punktā tiek iekļauti izcenojumi, kas saistīti ar audzēšanas vietas pārbaudi atbilstoši standartam Nr.36, lai nodrošinātu personām iespēju eksportēt pavairojamo materiālu uz Krievijas Federāciju vai citu trešo valsti, kas piemērotu šādu fitosanitāro pasākumu.  Noteikumu Nr.493 pielikuma 4.punkts papildināts ar maksas pakalpojumu par vējauzas klātbūtnes noteikšanu labības sēklu paraugā.  Noteikumu projekta 5.–7., kā arī 8.punktā ietvertās darbības ir darbības, kas saistītas ar valsts pārvaldes uzdevumu pildīšanu saskaņā ar Ministru kabineta 2013.gada 19.marta noteikumiem Nr. 147 „Noteikumi par profesionālo augu aizsardzības līdzekļu lietotāju, augu aizsardzības līdzekļu lietošanas operatoru, augu aizsardzības līdzekļu pārdevēju un augu aizsardzības konsultantu apmācību” un likuma „Par Starptautisko augu aizsardzības konvenciju” 1.pantu, un standartu Nr.36, tāpēc pievienotās vērtības nodokli nepiemēro, ievērojot Pievienotās vērtības nodokļa likuma 3.panta astotajā daļā noteikto.  Ar pievienotās vērtības nodokli 21% apmērā apliekama vējauzu klātbūtnes noteikšana sēklu paraugā, kā arī teorētiskās un praktiskās nodarbības lauka apskates un lauka pēcpārbaudes veikšanā saskaņā ar sēklu pavairošanas shēmām, jo šie pakalpojumi tiks sniegti pēc klienta brīvas izvēles.  Izdarīti tehniski precizējumi noteikumu Nr.493 pielikuma 1.1.un 1.2.apakšpunktu formulējumos.  Šīs anotācijas I sadaļas 2.punktā minētās problēmas noteikumu projekts atrisinās pilnībā. |
| 5. | Projekta izstrādē iesaistītās institūcijas | Zemkopības ministrija un dienests |
| 6. | Iemesli, kādēļ netika nodrošināta sabiedrības līdzdalība | Projekts šo jomu neskar. |
| 7. | Cita informācija | Nav |

|  |  |  |
| --- | --- | --- |
| **II. Tiesību akta projekta ietekme uz sabiedrību** | | |
| 1. | Sabiedrības mērķgrupa | **Visi augu aizsardzības līdzekļu lietotāji, kas lieto** pirmās un otrās reģistrācijas klases līdzekļus, kā arī tirdzniecības vietas un personas, kas darbojas konsultēšanas jomā. Personas, kas nodarbosies ar apmācību.  Personas, kas nodarbojas ar augu pavairojamā materiāla eksportu.  Personu aptuveno skaitu nav iespējams norādīt, jo jaunā tiesiskā regulējuma dēļ vēl nav pieejami šādi dati. |
| 2. | Citas sabiedrības grupas (bez mērķgrupas), kuras tiesiskais regulējums arī ietekmē vai varētu ietekmēt | Projekts šo jomu neskar. |
| 3. | Tiesiskā regulējuma finansiālā ietekme | Projekts radīs finansiālās izmaksas tām personām, kas vēlēsies saņemt atbilstošus maksas pakalpojumus. Tā kā tie ir jauni pakalpojumi, līdzšinējās izmaksas nemainīsies. |
| 4. | Tiesiskā regulējuma nefinansiālā ietekme | Tiesiskais regulējums radīs jaunas tiesības un pienākumus – personām būs pieejami jauni papildu pakalpojumi atbilstoši esošajam pieprasījumam. |
| 5. | Administratīvās procedūras raksturojums | Projekts šo jomu neskar. |
| 6. | Administratīvo izmaksu monetārs novērtējums | Projekts šo jomu neskar. |
| 7. | Cita informācija | Nav. |

|  |  |  |  |  |  |
| --- | --- | --- | --- | --- | --- |
| **III. Tiesību akta projekta ietekme uz valsts budžetu un pašvaldību budžetiem** | | | | | |
| **Rādītāji** | **2013. gads** | | Turpmākie trīs gadi (tūkst. latu) | | |
|  | | |
| **2014** | **2015** | **2016** |
| Saskaņā ar valsts budžetu kārtējam gadam | Izmaiņas kārtējā gadā, salīdzinot ar budžetu kārtējam gadam | Izmaiņas, salīdzinot ar kārtējo (n) gadu | Izmaiņas, salīdzinot ar kārtējo (n) gadu | Izmaiņas, salīdzinot ar kārtējo (n) gadu |
| 1 | 2 | 3 | 4 | 5 | 6 |
| 1. Budžeta ieņēmumi: | 10,0 | 9,6 | 6,4 | 6,9 | 7,4 |
| 1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi | 10,0 | 9,6 | 6,4 | 6,9 | 7,4 |
| 1.2. valsts speciālais budžets |  |  |  |  |  |
| 1.3. pašvaldību budžets |  |  |  |  |  |
| 2. Budžeta izdevumi: | 10,0 | 9,6 | 6,4 | 6,9 | 7,4 |
| 2.1. valsts pamatbudžets | 10,0 | 9,6 | 6,4 | 6,9 | 7,4 |
| 2.2. valsts speciālais budžets |  |  |  |  |  |
| 2.3. pašvaldību budžets |  |  |  |  |  |
| 3. Finansiālā ietekme: | 0 | 0 | 0 | 0 | 0 |
| 3.1. valsts pamatbudžets |  |  |  |  |  |
| 3.2. speciālais budžets |  |  |  |  |  |
| 3.3. pašvaldību budžets |  |  |  |  |  |
| 4. Finanšu līdzekļi papildu izde­vumu finansēšanai (kompensējošu izdevumu samazinājumu norāda ar "+" zīmi) | X |  |  |  |  |
|  |  |  |  |
|  |  |  |  |
| 5. Precizēta finansiālā ietekme: | X |  |  |  |  |
| 5.1. valsts pamatbudžets |  |  |  |  |
| 5.2. speciālais budžets |  |  |  |  |
| 5.3. pašvaldību budžets |  |  |  |  |
| 6. Detalizēts ieņēmumu un izdevu­mu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā): |  |  |  |  |  |
| 6.1. detalizēts ieņēmumu aprēķins | 2013.g. sakarā ar jaunās augu aizsardzības līdzekļu lietotāju apmācību sistēmas ieviešanu no 2013.gada 1.jūnija papildus plānoti ieņēmumi Ls 4270 gadā, tai skaitā:  1) par novērtējuma sagatavošanu par personas atbilstību noteiktiem kritērijiem un lēmuma pieņemšanu par atļauju veikt profesionālo augu aizsardzības līdzekļu lietotāju, augu aizsardzības līdzekļu lietošanas operatoru, augu aizsardzības līdzekļu pārdevēju un augu aizsardzības konsultantu apmācību – Ls 100 (1 novērtējums x Ls 100);  2) par pārbaudījumu profesionālā augu aizsardzības līdzekļa lietotāja apliecības iegūšanai – Ls 2000 (200 gab. x Ls 10);  3) par pārbaudījumu augu aizsardzības līdzekļa lietošanas operatora apliecības iegūšanai – Ls 1400 (200 gab. x Ls 7);  4) par pārbaudījumu augu aizsardzības konsultanta apliecības iegūšanai – Ls 125 (5 gab. x Ls 25);  5) par pārbaudījumu augu aizsardzības līdzekļu pārdevēju apliecības iegūšanai – Ls 210 (30 gab. x Ls 7);  6) par apliecības izsniegšanu par pārbaudījuma nokārtošanu, kas dod tiesības veikt darbības ar augu aizsardzības līdzekļiem, – Ls 435 (435 gab. x Ls 1,00).  2014., 2015. un 2016.gadā papildus plānoti ieņēmumi Ls 10 530 gadā, tai skaitā:  1) par novērtējuma sagatavošanu par personas atbilstību noteiktiem kritērijiem un lēmuma pieņemšanu par atļauju veikt profesionālo augu aizsardzības līdzekļu lietotāju, augu aizsardzības līdzekļu lietošanas operatoru, augu aizsardzības līdzekļu pārdevēju un augu aizsardzības konsultantu apmācību – Ls 200 (2 novērtējumi x Ls 100);  2) par pārbaudījumu profesionālā augu aizsardzības līdzekļa lietotāja apliecības iegūšanai – Ls 5300 (530 gab. x Ls 10);  3) par pārbaudījumu augu aizsardzības līdzekļa lietošanas operatora apliecības iegūšanai – Ls 3185 (455 gab. x Ls 7);  4) par pārbaudījumu augu aizsardzības konsultanta apliecības iegūšanai – Ls 250 (10 gab. x Ls 25);  5) par pārbaudījumu augu aizsardzības līdzekļu pārdevēju apliecības iegūšanai – Ls 525 (75 gab. x Ls 7);  6) par apliecības izsniegšanu par pārbaudījuma nokārtošanu, kas dod tiesības veikt darbības ar augu aizsardzības līdzekļiem, – Ls 1070 (1070 gab. x Ls 1,00).  Par praktiskajām un teorētiskajām nodarbībām lauka apskates un lauka pēcpārbaudes veikšanā saskaņā ar sēklu pavairošanas shēmām 2013.gadā un turpmākos gados plānoti ieņēmumi Ls 3680 (dalībnieku grupa 20 cilvēku, 24 teorētiskās apmācības stundas, 8 praktiskās apmācības stundas).  Ieviešot Starptautisko fitosanitāro pasākumu standartu Nr.36 „Integrētie pasākumi pavairojamam materiālam”, lai augu pavairojamo materiālu varētu eksportēt:  1) par novērtējuma sagatavošanu par audzēšanas vietas atbilstību noteiktiem kritērijiem un lēmuma pieņemšana par audzēšanas vietas atbilstību augu pavairojamā materiāla audzēšanai eksportam uz noteiktu valsti, kas neatrodas Eiropas Savienībā –  2013.gadā plānoti ieņēmumi Ls 500 (1 audzētava x Ls 500),  2014.gadā – Ls 500 (1 audzētava x Ls 500),  2015.gadā – Ls 500 (1 audzētava x Ls 500),  2016.gadā – Ls 500 (1 audzētava x Ls 500);  2) par audzēšanas vietas, kas nodarbojas ar augu pavairojamā materiāla eksportu uz noteiktu valsti, kura neatrodas Eiropas Savienībā, ikgadējo pārbaudi  2013.gadā nav plānoti ieņēmumi,  2014.gadā – Ls 75 (1 audzētava x Ls 75);  2015.gadā – Ls 150 (2 audzētavas x Ls 75);  2016.gadā – Ls 225 (3 audzētavas x Ls 75);  3) par tādas personas apmācību, kura veic darbības atzītajā augu pavairojamā materiāla audzēšanas vietā, augu veselības zināšanu minimuma apguvei (8 teorētiskās apmācības stundas grupā, 8 praktiskās apmācības stundas)  2013.gadā plānoti ieņēmumi Ls 320 (1 persona x Ls 320),  2014.gadā – Ls 480 (2 personas x Ls 240),  2015.gadā – Ls 640 (3 personas x Ls 213),  2016.gadā – Ls 800 (4 personas x Ls 200);  4) par pārbaudījumu nodrošināšanu personu lokam, kas iesaistās pavairojamā materiāla audzēšanai eksportam uz noteiktu valsti, kura neatrodas Eiropas Savienībā  2013.gadā plānoti ieņēmumi Ls 25 (1 persona x Ls 25),  2014.gadā – Ls 50 (2 personas x Ls 25),  2015.gadā – Ls 75 (3 personas x Ls 25),  2016.gadā – Ls 100 (4 personas x Ls 25);  5) par apliecības izsniegšanu par pārbaudījuma nokārtošanu, kas dod tiesības augu pavairojamā materiāla audzēšanai eksportam uz noteiktu valsti, kas neatrodas Eiropas Savienībā  2013.gadā plānoti ieņēmumi Ls 1 (1 persona x Ls 1),  2014.gadā – Ls 2 (2 personas x Ls 1),  2015.gadā – Ls 3 (3 personas x Ls 1),  2016.gadā – Ls 4 (4 personas x Ls 1);  6) par fitosanitārajai kontrolei pakļautās produkcijas dokumentu pārbaudi fitosanitārā sertifikāta izsniegšanai  2013.gadā plānoti ieņēmumi Ls 750 (150 pārbaudes x Ls 5),  2014.gadā – Ls 1000 (200 pārbaudes x Ls 5),  2015.gadā – Ls 1250 (250 pārbaudes x Ls 5),  2016.gadā – Ls 1500 (300 pārbaudes x Ls 5).  Nosakot vējauzu klātbūtni 3 kg labību sēklu paraugā,  2013.gadā plānoti papildu ieņēmumi Ls 55 (10 analīzes x Ls 5,50),  2014.gadā – Ls 110 (20 analīzes x Ls 5,50),  2015.gadā – Ls 110 (20 analīzes x Ls 5,50),  2015.gadā – Ls 110 (20 analīzes x Ls 5,50). | | | | |
| 6.2. detalizēts izdevumu aprēķins | Izcenojumu aprēķinu skatīt anotācijas pielikumā. | | | | |
| 7. Cita informācija | Līdz 2013.gada 1.jūnijam bija spēkā augu aizsardzības līdzekļu lietotāju apmācības sistēma saskaņā ar Ministru kabineta 2004.gada 29.aprīļa noteikumiem Nr.463 "[Augu aizsardzības līdzekļu izplatīšanas, glabāšanas un lietošanas noteikumi](http://likumi.lv/doc.php?id=88055)". Plānotie ieņēmumi par apmācībām un apliecību izsniegšanu 2013.gadam 27.00.00. programmā „Augu veselība un augu aprites uzraudzība” plānoti 10,0 tūkst. latu apmērā. Līdz 2013.gada 1.jūnijam plānotais gada apjoms un ieņēmumi izpildīti, jo apmācība katru gadu notiek pirms aktīvās augu aizsardzības līdzekļu lietošanas sezonas uzsākšanas (pirmais pusgads).  Sakarā ar jaunās apmācību sistēmas ieviešanu un esošo pakalpojumu izslēgšanu no pakalpojumu cenrāža 2014., 2015., 2016.gadā plānotie ieņēmumi samazināmi par 10 tūkst. latu.  Pēc jauno izcenojumu piemērošanas ieņēmumi par sniegtajiem maksas pakalpojumiem palielinās kopējo ieņēmumu apmēru programmā 27.00.00. „Augu veselība un augu aprites uzraudzība” 2014.–2016.g. periodā vidēji par 16,9 tūkst. latu gadā.  Attiecīgi samazinot šos papildu ieņēmumus sakarā ar iepriekšējās apmācības sistēmas sniegto pakalpojumu izcenojumu svītrošanu, vidēji periodā no 2014. līdz 2016.gadam tie veidos 6,9 tūkst. latu gadā.  Ieņēmumi paredzēti to izdevumu segšanai, kas radīsies Valsts augu aizsardzības dienestam, veicot jaunās funkcijas saskaņā ar anotācijas I sadaļā minētajiem grozījumiem normatīvajos aktos. | | | | |

Anotācijas IV sadaļa – projekts šo jomu neskar.

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| V. Tiesību akta projekta atbilstība Latvijas Republikas starptautiskajām saistībām | | | | | | | | |
| 1. | | Saistības pret Eiropas Savienību | | | | | Projekts šo jomu neskar. | |
| 2. | | Citas starptautiskās saistības | | | | | Standarts nr.36. | |
| 3. | | Cita informācija | | | | | Nav | |
| 1.tabula  Tiesību akta projekta atbilstība ES tiesību aktiem | | | | | | | |
| Attiecīgā ES tiesību akta datums, numurs un nosaukums | | Projekts šo jomu neskar. | | | | | |
|  | | | | | | | |
| A | | B | | C | | | D |
| Attiecīgā ES tiesību akta panta numurs (uzskaitot katru tiesību akta vienību – pantu, daļu, punktu, apakšpunktu) | | Projekta vienība, kas pārņem vai ievieš katru šīs tabulas A ailē minēto ES tiesību akta vienību | | Informācija par to, vai šīs tabulas A ailē minētās ES tiesību akta vienības tiek pārņemtas vai ieviestas pilnībā vai daļēji.  Ja attiecīgā ES tiesību akta vienība tiek pārņemta vai ieviesta daļēji, – sniedz attiecīgu skaidrojumu, kā arī precīzi norāda, kad un kādā veidā ES tiesību akta vienība tiks pārņemta vai ieviesta pilnībā.  Norāda institūciju, kas ir atbildīga par šo saistību izpildi pilnībā | | | Informācija par to, vai šīs tabulas B ailē minētās projekta vienības paredz stingrākas prasības nekā šīs tabulas A ailē minētās ES tiesību akta vienības.  Ja projekts satur stingrākas prasības nekā attiecīgais ES tiesību akts, – norāda pamatojumu un samērīgumu.  Norāda iespējamās alternatīvas (t.sk. alternatīvas, kas neparedz tiesiskā regulējuma izstrādi) – kādos gadījumos būtu iespējams izvairīties no stingrāku prasību noteikšanas, nekā paredzēts attiecīgajos ES tiesību aktos |
| Kā ir izmantota ES tiesību aktā paredzētā rīcības brīvība dalībvalstij pārņemt vai ieviest noteiktas ES tiesību akta normas.  Kādēļ? | | Projekts šo jomu neskar. | | | | | |
| Saistības sniegt paziņojumu ES institūcijām un ES dalībvalstīm atbilstoši normatīvajiem aktiem, kas regulē informācijas sniegšanu par tehnisko noteikumu, valsts atbalsta piešķiršanas un finanšu noteikumu (attiecībā uz monetāro politiku) projektiem | | Projekts šo jomu neskar. | | | | | |
| Cita informācija | | Nav. | | | | | |
| **2.tabula Ar tiesību akta projektu izpildītās vai uzņemtās saistības, kas izriet no starptautiskajiem tiesību aktiem vai starptautiskas institūcijas vai organizācijas dokumentiem. Pasākumi šo saistību izpildei** | | | | | | | | | |
| Attiecīgā starptautiskā tiesību akta vai starptautiskas institūcijas vai organizācijas dokumenta (turpmāk – starptautiskais dokuments) datums, numurs un nosaukums | | | | Starptautiskās augu aizsardzības konvencijas 2012.gada 17.jūlija fitosanitāro pasākumu starptautiskais standarts Nr.36 „Integrētie pasākumi pavairojamam materiālam” | | | | | |
| A | | | | B | | C | | | |
| Starptautiskās saistības (pēc būtības), kas izriet no norādītā starptautiskā dokumenta.  Konkrēti veicamie pasākumi vai uzdevumi, kas nepieciešami šo starptautisko saistību izpildei | | | | Ja pasākumi vai uzdevumi, ar ko tiks izpildītas starptautiskās saistības, tiek noteikti projektā, norāda attiecīgo projekta vienību vai norāda dokumentu, kurā sniegts izvērsts skaidrojums, kādā veidā tiks nodrošināta starptautisko saistību izpilde | | Informācija par to, vai starptautiskās saistības, kas minētas šīs tabulas A ailē, tiek izpildītas pilnībā vai daļēji.  Ja attiecīgās starptautiskās saistības tiek izpildītas daļēji, sniedz attiecīgu skaidrojumu, kā arī precīzi norāda, kad un kādā veidā starptautiskās saistības tiks izpildītas pilnībā.  Norāda institūciju, kas ir atbildīga par šo saistību izpildi pilnībā | | | |
| Vai starptautiskajā dokumentā paredzētās saistības nav pretrunā ar jau esošajām Latvijas Republikas starptautiskajām saistībām | | | | Projekts šo jomu neskar. | | | | | |
| Cita informācija | | | | Standarts Nr.36 nav obligāts, bet ir brīvprātīgi piemērojams un saistošs tikai tām personām, kas vēlas produkciju importēt uz trešajām valstīm, kuras ir konvencijas dalībvalstis un kuru nacionālais normatīvais akts paredz attiecīgos fitosanitāros pasākumus pavairošanas materiālam (piemēram, Krievijas Federācija). Standarts ir publicēts 2012.gada 17.jūlijā konvencijas tīmekļa vietnē <https://www.ippc.int/publications/integrated-measures-plants-planting>. Standarts latviešu valodā nav tulkots. Noteikumu pielikuma 114.–119.punktā iekļautie pakalpojumi dos iespēju veikt personas atbilstības pārbaudi standarta Nr.36 prasībām. | | | | | |

|  |  |  |
| --- | --- | --- |
| VI. Sabiedrības līdzdalība un šīs līdzdalības rezultāti | | |
| 1. | Sabiedrības informēšana par projekta izstrādes uzsākšanu | Noteikumu projektā iekļautie jaunie izcenojumi, kas saistīti ar apmācības sistēmas ieviešanu augu aizsardzības līdzekļu aprites jomā, tika saskaņoti noteikumu projekta „Noteikumi par profesionālo augu aizsardzības līdzekļu lietotāju, augu aizsardzības līdzekļu lietošanas operatoru, augu aizsardzības līdzekļu pārdevēju un augu aizsardzības konsultantu apmācību” saskaņošanas laikā.  Noteikumu projekts 2013.gada aprīlī elektroniski tika nosūtīts saskaņošanai Stādu audzētāju biedrībai un komersantiem, kas nodarbojas ar augu pavairojamā materiāla eksportu uz valstīm, kuras neatrodas Eiropas Savienībā. |
| 2. | Sabiedrības līdzdalība projekta izstrādē | Projekts saskaņošanai nosūtīts tām sabiedriskajām organizācijām, kas pārstāv projekta mērķgrupas intereses. |
| 3. | Sabiedrības līdzdalības rezultāti | Saskaņošanas dalībnieki projektu atbalstīja bez iebildēm. |
| 4. | Saeimas un ekspertu līdzdalība | Projekts šo jomu neskar. |
| 5. | Cita informācija | Nav. |

|  |  |  |
| --- | --- | --- |
| **VII. Tiesību akta projekta izpildes nodrošināšana un tās ietekme uz institūcijām** | | |
| **1.** | Projekta izpildē iesaistītās institūcijas | Izpildi nodrošinās dienests. |
| 2. | Projekta izpildes ietekme uz pārvaldes funkcijām | Iestādes funkcijas netiks mainītas. |
| 3. | Projekta izpildes ietekme uz pārvaldes institucionālo struktūru.  Jaunu institūciju izveide | Nav nepieciešama jaunu institūciju izveide. |
| 4. | Projekta izpildes ietekme uz pārvaldes institucionālo struktūru.  Esošu institūciju likvidācija | Projekts šo jomu neskar. |
| 5. | Projekta izpildes ietekme uz pārvaldes institucionālo struktūru.  Esošu institūciju reorganizācija | Projekts šo jomu neskar. |
| 6. | Cita informācija | Nav. |

Zemkopības ministra p.i. –

aizsardzības ministrs A.Pabriks

2013.07.04. 10:43

R.Grosbārdis

67027309, raivis.grosbardis@vaad.gov.lv